open-index/open-wikipedia-markdown huggingface dataset:
אריאל נגואוקם

**אריאל תיירי נגואוקם** (בצרפתית: **Ariel Thierry Ngueukam**; נולד ב-15 בנובמבר 1988) הוא כדורגלן עבר קמרוני ששיחק בעמדת החלוץ.

## קריירה
נגואוקם התחיל את הקריירה שלו בקבוצות כדורגל מקומיות.

בשנת  הצטרף לקבוצת JIPPO מליגת המשנה בפינלנד.

ב-13 באוגוסט 2012 נגואוקום חתם בלהאטי מליגת העל הפינית. בלהאטי הוא שיחק עד סוף עונת  וכבש 7 שערים ב-9 משחקים.

בינואר  נגואוקם חתם בדניזליספור מהליגה הטורקית הראשונה, אך בסיום העונה בטורקיה חזר ללאהטי.

לקראת עונת  חתם בSJK, עימה זכה באליפות בסיום העונה ועונה לאחר מכן זכה עימה בגביע.

לפני עונה  חתם ביילבס, בה רשם את עונת השיא שלו בקריירה עם 15 שערי ליגה ב-32 משחקים.

בינואר  חתם באל-ח'ור מליגת העל הקטרית.

ב-11 ביולי 2018 חתם בהפועל רעננה מליגת העל. במרץ 2020 שוחרר מרעננה אשר חויבה לשלם פיצוי על הפרת חוזה.

ב-10 ביולי 2019 נגואוקם חזר לליגה הפינית, כאשר חתם בקופס.

בינואר , נגואוקם חתם בSJK.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני לאהטי
קטגוריה:כדורגלני דניזליספור
קטגוריה:כדורגלני SJK
קטגוריה:כדורגלני אל-ח'ור
קטגוריה:כדורגלני הפועל רעננה
קטגוריה:כדורגלני קופס
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים קמרונים בטורקיה
קטגוריה:ספורטאים זרים בקטר
קטגוריה:ספורטאים קמרונים בישראל
קטגוריה:קמרונים שנולדו ב-1988
פרוסאלירוס

**פרוסאלירוס** (שם מדעי: *Prosalirus*) הוא סוג צפרדע נכחדת שהמאובנים שלה נמצאו באריזונה בשנת 1981 על ידי פאריש ג'נקינס, פרופסור המתמחה בפליאונטולוגיה באוניברסיטת הרווארד. גודלו מוערך בכ-5 סנטימטרים ולא היו לו זנב.
## מאפיינים
שלדו של הפרוסאלירוס מציג מאפיינים פרימיטיביים יחסית, אף שמרבית המאפיינים הסלמנדריים של אבותיו חסרים. ניכר כי שלדו הותאם לספוג את זעזוען של קפיצות רבות בעזרת הרגליים האחוריות. עצמות הירכיים, הרגליים האחוריות והעקב מוארכות, בדומה לצפרדעים בנות-ימינו. נכון ל-2009, זהו המאובן המוקדם ביותר שמציג תכונות אלו.

על-פי המחקר, הפרוסאלירוס חיה ביורה התחתון לפני כ-190 מיליוני שנים, הרבה לפני הצפרדעים המודרניות הראשונות. נכון ל-2009, רק שלושה פרטי מאובנים של הפרוסאלירוס נמצאו.

מקור שמו במילה הלטינית prosalire, שפירושה: "לנתר קדימה". בסוג תואר מין אחד - *Prosalirus bitis*. פירוש המילה bitis, משפת הנאוואחו: "גבוה".

## קישורים חיצוניים

## הערות שוליים

קטגוריה:בעלי חיים שתוארו ב-1995
קטגוריה:טקסונים שתוארו בידי פריש ג'נקינס
קטגוריה:חסרי זנב פרהיסטוריים
קטגוריה:בעלי חיים שחיו ביורה תחתון באמריקה הצפונית
קטגוריה:דו-חיים שחיו במזוזואיקון
קטגוריה:מאובני טקסונים שתוארו ב-1995
סינתיה האריס

**סינתיה האריס** (באנגלית: **Cynthia Harris**; 9 באוגוסט 1934 – 3 באוקטובר 2021) הייתה שחקנית קולנוע וטלוויזיה אמריקאית. היא ידועה בעיקר מהופעתה בתפקיד סילביה באקמן, אמו של פול באקמן, בסדרת הטלוויזיה "משתגעים מאהבה".

## ביוגרפיה
האריס הופיעה בסדרות טלוויזיה רבות ובסרטי טלוויזיה כגון "המקום של ארצ'י בנקר", "כל ילדיי", וסדרת הדרמה "אדוארד וגברת סימפסון" בתפקיד הדוכסית מווינדזור. במשך שני עשורים גילמה את "גברת ב." בפרסומות לטלוויזיה עבור רשת החנויות Bradlees.

ב-1963 הופיעה האריס לראשונה בברודוויי. ב-1971 שיחקה במחזמר "קומפני" מאת סטיבן סונדהיים וג'ורג' פורת' שהועלה בברודוויי. היא הייתה אחת מהמייסדים של להקת התיאטרון "The Actor's Company Theatre". ב-1978 הייתה האריס מועמדת לפרס באפט"א על הופעתה במיני-סדרה "אדוארד וגברת סימפסון".

האריס היא מנהלת אמנותית שותפה בלהקת התיאטרון The Actors Company Theatre באוף ברודוויי. היא שיחקה במחזות רבים בהם "Home", "פארסה בחדר המיטות" ו"אבודים ביונקרס". ב-2013 הופיעה האריס בתפקיד אדריאנה בהפקה של Primary Stages למחזה "The Tribute Artist".

### חיים אישיים
ב-1961 התחתנה האריס עם יוג'ין וולסק. בני הזוג התגרשו ב-1972.

האריס נפטרה בניו יורק, ב-3 באוקטובר 2021, בגיל 87.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות מכללת סמית'
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
יחסי אוגנדה–קנדה

**יחסי אוגנדה–קנדה** הם יחסי החוץ שבין **[[אוגנדה|הרפובליקה של אוגנדה]]** לבין **[[קנדה]]**. שתי המדינות כוננו יחסים דיפלומטיים בשנת 1962, בעקבות הכרזת עצמאותה של אוגנדה. קנדה מיוצגת באוגנדה על ידי הנציבות העליונה הקנדית בניירובי, בירת קניה. כמו כן, קנדה מחזיקה קונסול כבוד בקמפלה. אוגנדה מיוצגת בקנדה על ידי נציבות גבוהה באוטווה.

קנדה תומכת בזכויות האדם באוגנדה, וכן מסייעת למדינה בפיתוח הממשל הדמוקרטי ובאספקת שירותים עבור תושבי אוגנדה. אוגנדה ממלאה תפקיד ביטחוני מרכזי במשלחת האיחוד האפריקאי בסומליה. קנדה, בשיתוף פעולה עם ממשלת הולנד, תרמה מעל 10 מיליון דולר אמריקאי בפיתוח הציוד הצבאי והדרכת היחידה המשטרתית הנוצרית באוגנדה בשנת 2010.

## יחסים כלכליים

## קישורים חיצוניים
* יחסי המדינות, באתר השגרירות הקנדית בניירובי

## הערות שוליים

קטגוריה:ערכים ללא קטגוריות פיזיות - יחסי חוץ
נירית קופל

**נירית קופל וונדרמן** (נולדה ב-24 ביוני 1976) היא שחקנית ישראלית לשעבר, בוגרת בית צבי. 

## ביוגרפיה
נולדה בחיפה. בשנות ה-90 השתתפה בפרסומת של "ברגר קינג" לצידו של צק ברקמן. בשנת 2002 התקבלה לסדרה "משחק החיים" שעלתה בשנת 2003, שם גילמה את רותם ליכטר, בחורה אמביציונית שגדלה להורים עשירים ואח עם פיגור שכלי בשם אפי (ירון עצמון), אך עזבה את הבית לאחר סכסוך שהתפוצץ לאחר שעברה אונס מדודה. באותה שנה השתתפה במחזמר "ספיד וגלגלי הקסם" שכתבו ירון כפכפי, וחנוך רוזן, וביים חנוך רוזן, בתפקיד טומילי.

בשנת 2004 השתתפה בתפקיד אורח בסדרה "הפיג'מות" שם גילמה את דידי, חברה של אלונה (אלונה טל). באותה השנה שיחקה ליצדו של ירון עצמון בהצגה "חיבור מהיר".

כיום היא עורכת חדשות וכתבת באתר החדשות "חי-פה" חדשות חיפה.

מתגוררת בחיפה.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:חיפה: אישים
קטגוריה:בוגרי האקדמית גורדון
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1976
קטגוריה:ישראלים שנולדו ב-1976
עיט אפריקני

**עיט אפריקני** (שם מדעי: *Aquila spilogaster*) הוא עוף דורס מהסוג עיט שבמשפחת הנציים החי ביבשת אפריקה.
## מאפיינים
עיט זה קטן יחסית לסוגו והוא מגיע לאורך 55-56 ס"מ ולמוטת כנפיים של 150 ס"מ. העיט בעל נוצות שחורות על פלג גופו העליון ופלג גוף תחתון לבן, כשהחזה מסורטט בשחור. המקור גדול ואפור כשהחלק הקדמי שלו צהוב. העיניים צהובות ובעלות ראייה חדה. העיטים הצעירים בעלי גוונים חומים כהים במקום שחורים.

העיט מצוי באפריקה שמדרום לסהרה במדינות: אנגולה, בנין, בוצואנה, בורקינה פאסו, בורונדי, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, הרפובליקה המרכז אפריקאית, אריתריאה, אתיופיה, גמביה, גאנה, גינאה, גינאה ביסאו, חוף השנהב, קניה, מלאווי, מאלי, מאורטניה, מוזמביק, נמיביה, ניגריה, רואנדה, סנגל, סיירה לאון, סומליה, דרום אפריקה, סודאן, דרום סודאן, סווזילנד, טנזניה, טוגו, אוגנדה, זמביה וזימבבואה.

הוא חי לאורך אזורים פתוחים כמו ערבות וסוואנות אך לא בקרבת יערות או אזורי הרים. עם זאת לעיתים הוא עף לקנן בצוקים נידחים.

העיט הוא אוכל בשר הניזון בעיקר מעופות קטנים יותר. לפעמים הוא צד בזוגיות וכאשר הוא מחטיא את טרפו, חברו תופס את הטרף עם טפריו הגדולות. הטרף המועדף עליהם הוא מיני תרנגולאים קטנים כמו פרנקולין או פניניות. הם צדים גם יונקים קטנים ולפעמים זוחלים וחרקים.

העיטים הם מונוגמיים והם בונים יחדיו על העצים קן שיכול להגיע לגובה 3 מטר. הנקבה מטילה ביצה אחת או שתיים.

## קישורים חיצוניים

## הערות שוליים

ממוזער|מרכז|350px|עיט אפריקני דואה

קטגוריה:טקסונים שתוארו בידי שארל לוסיאן בונפרטה
קטגוריה:עיט (סוג)
קטגוריה:טנזניה: עופות
קטגוריה:מוזמביק: עופות
קטגוריה:נמיביה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1850
רודולף ראמל

**רודולף ג'וזף ראמל** (באנגלית: **Rudolph Joseph Rummel**), (21 באוקטובר 1932 - 2 במרץ 2014) היה חוקר אמריקני ופרופסור בתחום מדע המדינה שלימד באוניברסיטת אינדיאנה, אוניברסיטת ייל ואוניברסיטת הוואי. ראמל הקדיש את הקריירה שלו לחקר סוגים שונים של רצח עם, וטבע את הביטוי דמוסייד לרצח המוני של בני אדם לא חמושים על ידי השלטון. תיעד מקרים רבים של רצח עם במאה ה-20 ובמאות קודמות, בחלקם העריך לראשונה את מספרי הקורבנות, וערך מחקרים סטטיסטיים שלהם. ראמל הדגים כמותית שדמוקרטיה היא צורת הממשל הממעיטה ביותר בביצוע מעשי רצח עם מסוגים שונים, השערה הידועה כהשערת השלום הדמוקרטי. פרסם למעלה מ-20 ספרים, רובם ספרי עיון על ההיסטוריה של רצח עם, וסדרת ספרי סיפורת "לעולם לא עוד" העוסקים בהיסטוריה חלופית.

## ילדות וחינוך

רודולף ראמל נולד בשנת 1932 בקליבלנד, אוהיו, למשפחה ממוצא גרמני. שנות ילדותו עברו בתקופת השפל הגדול ומלחמת העולם השנייה.

קיבל את התואר הראשון והתואר השני שלו מאוניברסיטת הוואי, ואת תואר הדוקטור שלו במדע המדינה באוניברסיטת נורת'ווסטרן בשנת 1963.

## דמוסייד

ראמל טבע את המונח דמוסייד והגדיר אותו כ"רצח של כל אדם או עם על ידי ממשל, ובכלל זה ג'נוסייד, פוליטיסייד ורצח המוני". המונח נטבע על משקל המונח "ג'נוסייד" (רצח עם) אך נועד להיות כללי יותר, בכך שהסיבות לו אינן רק השתייכות הקורבנות לעם או קבוצה אתנית כלשהי, אלא גם כל סיבה אחרת כגון השתייכות לגזע, אמונה דתית או אידאולוגיה פוליטית מסוימים.

## ספרים ופרסומים

* Dimensions of Nations, Sage Publications, 1972
* Wilkenfeld, J., ed. *Conflict Behavior & Linkage Politics* (contributor), David McKay, 1973
* *Peace Endangered: Reality Of Détente*, Sage Publications, 1976
* *Understanding Conflict and War*, John Wiley & Sons, 1976
* *Conflict in Perspective (Understanding Conflict and War)*, Sage Publications, 1977
* *Field Theory Evolving*, Sage Publications, 1977
* *Der gefährdete Frieden. Die militärische Überlegenheit der UdSSR* ("Endangered Peace. The Military Superiority of the USSR"), München, 1977
* with Rhee, Omen & Sybinsky. *National Attitudes and Behaviors*, Sage Publications, 1979
* *In the Minds of Men. Principles Toward Understanding and Waging Peace*, Sogang University Press, 1984
* *Applied Factor Analysis*, Northwestern University Press, 1988
* Lethal Politics: Soviet Genocide and Mass Murder since 1917, Transaction Publishers, 1990
* *China's Bloody Century: Genocide and Mass Murder Since 1900*, Transaction Publishers, 1991
* *The Conflict Helix: Principles & Practices of Interpersonal, Social & International Conflict & Cooperation*, Transaction Publishers, 1991
* *Democide: Nazi Genocide and Mass Murder*, Transaction Publishers, 1992
* *Death by Government*, Transaction Publishers, 1997
* *Statistics of Democide: Genocide and Mass Murder since 1900*, Lit Verlag, 1999
* *Power Kills: Democracy as a Method of Nonviolence*, Transaction Publishers, 2002


## קישורים חיצוניים

* אתר האינטרנט של רודולף ראמל, לאחר מותו מתוחזק על ידי מחלקת מדע המדינה באוניברסיטת הוואי.

קטגוריה:היסטוריונים אמריקאים
קטגוריה:בוגרי אוניברסיטת הוואי במנואה
קטגוריה:בעלי תואר דוקטור מאוניברסיטת נורת'ווסטרן
קטגוריה:סגל אוניברסיטת ייל
קטגוריה:אמריקאים שנולדו ב-1932
קטגוריה:אמריקאים שנפטרו ב-2014
בנק קרדיט

**בנק קרדיט** היה בנק מסחרי בתקופת היישוב, ולאחר מכן במדינת ישראל.
## היסטוריה
הבנק נוסד בצפת בשנת 1904, בשם "בנק ברשד ברזל קלינגר" על ידי יואל ברשד, צבי ברזל ואליהו קלינגר. ב-1910 ברש"ד מונה לתפקיד סגן מנהל וגזבר של סניף בנק אפ"ק שנפתח בצפת, מכר את חלקו לשני שותפיו והבנק שינה את שמו ל"בנק ה. ברזל את א. קלינגר". בשנות ה-30 של המאה ה-20, רכש קלינגר את מלוא הבעלות והוא נקרא מאז "בנק קלינגר בע"מ".

בשנת 1961, מכר מרדכי קלינגר, בנו של אליהו קלינגר, את הסניף היחיד של הבנק בצפת לבנק לאומי, ואת רישיון הבנק לקבוצת משקיעים בראשות איש העסקים נסים שהרבני. רישיון "בנק קלינגר" שימש להקמת "בנק קרדיט" על בסיס קופת מלווה "אסיא", שהיו לה כ-1,100 חברים בעיקר יוצאי בוכארה ועיראק, ופעלה משדרות רוטשילד 9 בתל אביב. "בנק קרדיט" פתח סניפים נוספים בדימונה, באר־שבע, שכונת התקווה, פתח תקווה ורמת־גן. ביוני 1961, אדמו"ר חסידות באבוב, שלמה הלברשטאם (השני), השקיע בבנק.

בשנת 1962, הנפקו מניות הבנק בבורסה לניירות ערך בתל אביב.

בשנת 1966, מכר האדמו"ר מבובוב את החזקותיו בבנק כשהשקיע בבנק אגודת ישראל.

בשנת 1967, עמד הבנק בפני פשיטת רגל לאחר שצבר הפסדים בסך 40 מיליון ל"י, בנק ישראל השתלט עליו והוא נרכש על ידי בנק לאומי.

## קישורים חיצוניים
* דוגמה לתעודה מניה

## הערות שוליים

קרדיט
קרדיט
קטגוריה:חברות ביישוב
קטגוריה:תל אביב-יפו: בנקים
קטגוריה:צפת: כלכלה
קטגוריה:ישראל: חברות שהוקמו בעשור הראשון של המאה ה-20
קטגוריה:ישראל: חברות שהוקמו ב-1904
פייר ז'יל דה-ז'ן

**פייר ז'יל דה-ז'ן** (בצרפתית: **Pierre-Gilles de Gennes**; 24 באוקטובר 1932 - 18 במאי 2007) היה פיזיקאי צרפתי, חתן פרס וולף לפיזיקה לשנת 1990 וחתן פרס נובל לפיזיקה לשנת 1991.
## ביוגרפיה
דה-ז'ן נולד בפריז שבצרפת, ולמד בחינוך ביתי עד גיל 12. בגיל 13 החל לאמץ הרגלי קריאה למבוגרים והרבה לבקר במוזיאונים. מאוחר יותר החל ללמוד באקול נורמל סופרייר. לאחר שעזב, בשנת 1955, הפך למהנדס מחקר. ב-1957 קיבל דוקטורט מאוניברסיטת פריז.

בשנת 1959 עשה פוסט-דוקטורט עם צ'ארלס קיטל באוניברסיטת קליפורניה בברקלי, ולאחר מכן בילה במשך שנתיים בצי הצרפתי. ב-1968 החל ללמוד על גבישים נוזליים.

בשנת 1971 התמנה לפרופסור בקולג' דה פראנס.

ב-1984 נבחר כעמית זר של החברה המלכותית.

בשנת 1988 זכה בפרס הארווי, וב-1990 זכה במדליית לורנץ ובפרס וולף לפיזיקה. בשנת 1991 זכה בפרס נובל לפיזיקה, על הגילוי שאפשר להכליל שיטות שפותחו למחקר תופעות סדר במערכות פשוטות עבור צורות מורכבות יותר של חומר, ובפרט עבור גבישים נוזליים ופולימרים לרבות פיתוחים בתחום פולימרים ואינטגרלים מסלוליים.

נפטר באורסיי שבצרפת ב-18 במאי 2007.

## פרסים והוקרה

## קישורים חיצוניים

* 
* 

קטגוריה:זוכי פרס נובל לפיזיקה
קטגוריה:זוכי פרס נובל צרפתים
קטגוריה:פיזיקאים צרפתים
קטגוריה:צרפתים חברי האקדמיה הלאומית למדעים של ארצות הברית
קטגוריה:בוגרי אקול נורמל סופרייר
קטגוריה:סגל אוניברסיטת קליפורניה בברקלי
קטגוריה:סגל קולז' דה פראנס
קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:זוכי מדליית לורנץ
קטגוריה:זוכי פרס וולף לפיזיקה
קטגוריה:זוכי פרס הארווי
קטגוריה:זוכי מדליית הזהב של CNRS
קטגוריה:מקבלי תואר דוקטור לשם כבוד מאוניברסיטת לאוול
קטגוריה:צרפתים שנולדו ב-1932
קטגוריה:צרפתים שנפטרו ב-2007
צ'יקו אופואדו

**צ'יקלובה פרנסיס אופואדו** (באנגלית: **Chikeluba Francis Ofoedu**; נולד ב-12 בנובמבר 1992 מכונה **"צ'יקו"**) הוא כדורגלן ניגרי, המשחק בעמדת החלוץ באנוגו ריינג'רס.

## קריירת מועדונים
אופואדו התחיל את הקריירה שלו באנוגו ריינג'רס. בעונת  הצטרף לקבוצה הבוגרת וכבש 11 שערים.

בקיץ  אופואדו חתם ב-1461 טרבזון מהליגה הטורקית הראשונה. ב-16 בספטמבר 2012 אופואדו ערך את הופעת הבכורה שלו בקבוצה שלו בקבוצה בתיקו 0-0 נגד ארג'ייספור. ב-23 בספטמבר 2012 אופואדו הבקיע צמד בניצחון 1–2 נגד אדנאספור.

בקיץ  חתם בקרשיאקה.

בהמשך, אופואדו שיחק בסמסונספור ואסקישהירספור, בהן שיחק שנתיים בכל קבוצה.

ב-17 ביולי 2018 עזב את טורקיה אחרי 6 עונות וחתם במכבי תל אביב מליגת העל.

את שער הבכורה שלו במועדון כבש בניצחון קבוצתו 4–1 על הפועל רעננה.

ב-24 בפברואר 2020, במהלך הדרבי התל אביבי, בו ניצחה מכבי תל אביב את הפועל תל אביב 3–0 (אחרי שער ובישול של אופאדו), קרע אופאדו את שריר הירך הארבע ראשי וסיים את העונה. מכבי תל אביב לא האריכה את חוזהו. בחודש נובמבר סיכם השחקן עקרונית עם קבוצת מ.ס אשדוד. הוא הגיע לבדיקות רפואיות במועדון וחתם על חוזה בכפוף למעבר הבדיקות. יום למחרת עזב במפתיע את הארץ.

ב-21 בינואר 2021 חתם בסגאן טוסו היפנית. ב-25 בפברואר 2022 שוחרר מהקבוצה. ב-1 במאי חתם באדוריישן מהליגה הלאומית הניגרית.

## תארים
;מכבי תל אביב
* אליפות: 2018/2019, 2019/2020
* גביע הטוטו: 2018/2019

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:אנוגו: כדורגלנים
קטגוריה:כדורגלני אנוגו ריינג'רס
קטגוריה:כדורגלני סמסונספור
קטגוריה:כדורגלני אסקישהירספור
קטגוריה:כדורגלני מכבי תל אביב
קטגוריה:כדורגלני סגאן טוסו
קטגוריה:כדורגלני הפועל אשדוד
קטגוריה:כדורגלנים זרים בישראל
קטגוריה:ספורטאים ניגרים בטורקיה
קטגוריה:ספורטאים ניגרים בישראל
קטגוריה:ספורטאים זרים בקוריאה הדרומית
קטגוריה:ניגרים שנולדו ב-1992
Maria Maria

**Maria Maria** (בעברית: **מריה מריה**) הוא סינגל בביצוע קרלוס סנטנה, להקת סנטנה וThe Product G&B ונחשב יחד עם Smooth ללהיט הגדול ביותר של סנטנה.

## רקע
השיר שנכתב על ידי סנטנה יחד עם ג'רי דופלסיס, ראול ראקוו וקארל פארזזו והופק על ידי דופלסיס ווייקליף ז'אן
זכה להצלחה גדולה מאוד כבר בתחילת דרכו וכבר בשנת 2000 דורג במקום הראשון לתקופה של עשרה שבועות בבילבורד הוט 100 של מגזין המוזיקה הנחשב בילבורד.
באותה השנה זכה השיר בפרס גראמי פופ ללהקות  וגבר על I Want It That Way של הבקסטריט בויז וAll Star של Smash Mouth, השיר הושמע רבות בתחנות הרדיו ברחבי העולם וזכה להצלחה גדולה בקרב הקהל כאשר צעד במספר במצעדים בינלאומיים, בין היתר צעד במקום הראשון במצעדי המוזיקה בקנדה, צרפת, גרמניה, שווייץ, שוודיה וארצות הברית.

ב-2008 בחגיגות חמישים שנה למגזין בילבורד נבחר השיר במקום ה-96 ברשימת מאה השירים הטובים בכל הזמנים ובמקום ה-2 ברשימת מאה השירים הלטינים הטובים בכל הזמנים.

ב-2009 דורג השיר על ידי מגזין בילבורד במקום ה-14 ברשימת השירים המצליחים ביותר של העשור הראשון של המאה ה-21

### קליפ
הקליפ של השיר זכה גם הוא להצלחה גדולה ונצפה למעלה משלוש מאות ושלושים מיליון פעמים, הקליפ מתמקד לרוב ברחוב בו מתקיימת מסיבה, כאשר The Product G&B שרים וקרלוס סנטנה מנגן ומחליף את כלי הנגינה במהלך הקליפ, בתחילה עם גיטרה אקוסטית ובהמשך הקליפ סנטנה עובר לנגן בגיטרה חשמלית בין מקטעי השירה של G&B ניתן המיקרופון לסנטנה אשר מבצע שורה אחת בספרדית  כאשר נאמר שמה של מריה מופנה הפוקס לבחורה בודדת אשר חוזרת ומופיעה בחלקים שונים בקליפ דבר אשר יכול לגרום לצופה בקליפ לזהותה כ"מריה".

### גרסאות כיסוי
השיר זכה למספר גרסאות כיסוי שהבולטת בהן היא גרסת סמפול בשם Wild Thoughts שבוצעה על ידי די ג'יי חאלד, ריהאנה ובירסון טילר.

## דירוגים

## קישורים חיצוניים
* 

## הערות שוליים

קטגוריה:שירי וייקליף ז'אן
קטגוריה:שירים באנגלית
קטגוריה:שירים שנכתבו על ידי וייקליף ז'אן
קטגוריה:שירים שהופקו על ידי וייקליף ז'אן
2018 07
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
דייוויד קרוסבי

**דייוויד ואן קורטלנד קרוסבי** (באנגלית: **David Van Cortlandt Crosby**; 14 באוגוסט 1941 – 18 בינואר 2023) היה זמר-יוצר רוק ופולק אמריקאי. ידוע בשל חברותו בלהקות קרוסבי, סטילס, נאש ויאנג והבירדס.

## ביוגרפיה
קרוסבי נולד ב-14 באוגוסט 1941 בלוס אנג'לס, קליפורניה, ארצות הברית. אביו הוא צלם זוכה פרס האוסקר פלויד קרוסבי. כשקרוסבי היה בן 19, הוריו התגרשו.

## קריירה
בתחילת שנות ה-60 נדד קרוסבי ברחבי ארצות הברית והגיע לשיקגו. הצטרף ללהקת הבירדס בשנת 1964 והופיע בחמשת האלבומים הראשונים של הלהקה. בשנת 1967 החל לעבוד עם להקת באפלו ספרינגפילד. בתקופה זו עזב את הבירדס לאחר חילוקי דעות רבים.

בשנת 1968 הקים את להקת "קרוסבי, סטילס ונאש" עם המוזיקאים גרהאם נאש וסטיבן סטילס.

במהלך שנות ה-70 הוציאה הלהקה כ-3 אלבומי זהב.

במהלך שנות ה-80 וה-90 עבד בשיתוף פעולה עם המוזיקאי פיל קולינס.

## פרסים והוקרה
* 1969 פרס גראמי עם להקת CSN
* חבר פעמיים בהיכל התהילה של הרוק אנד רול, בזכות עבודתו בלהקות הבירדס ו-CSN.

## חיים אישיים
בשנת 1982 ישב כמספר חודשים בכלא במדינת טקסס בגין עבירות סמים ונשק. בשנת 1985 נעצר בגין נהיגה ושיכרות והחזקת נשק באופן לא חוקי. בשנת 2004 נעצר בגין עבירות דומות.

קרוסבי נודע בעמדותיו הפוליטיות, התנגד למלחמת וייטנאם, לנשיא ארצות הברית דונלד טראמפ, והחזיק בעמדות פציפיסטיות, אף על פי שהגן על הזכות לשאת נשק.

במותו הותיר את אשתו ג'ן ובנו ג'אנגו. בנוסף קרוסבי תרם פעמיים זרע לזמרת מליסה אתרידג' ולזוגתה והיה אביהם הביולוגי של ביילי, והבן בקט, שנפטר בגיל 21 בשנת 2020, בגלל התמכרות לסמים.

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרי רוק אמריקאים
קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:גיטריסטי רוק
קטגוריה:חברי היכל התהילה של הרוק אנד רול
קטגוריה:גיטריסטים אמריקאים
קטגוריה:אמריקאים שנולדו ב-1941
קטגוריה:אמריקאים שנפטרו ב-2023
מרטין אלאניס

**דייגו מרטין אלאניס אווילה** (בספרדית: **Diego Martín Alaniz Ávila**; נולד ב-19 בפברואר 1993) הוא כדורגלן אורוגוואי המשחק במאנטה בעמדת הקיצוני.

## קריירה
אלאניס התחיל את הקריירה שלו בקבוצת הנוער של דפנסור ספורטינג. בספטמבר  אלאניס הושאל לחובנטוד על מנת לצבור דקות משחק. ב-15 באוקטובר, אלאניס ערך את הופעת הבכורה שלו בקבוצה בניצחון 0-1 נגד ויז'ה תרסה. שני משחקים לאחר מכן, הבקיע את שער הבכורה שלו בקריירה במשחק בליגה נגד טאקוארמבו.

בינואר  חתם בריבר פלייט האורוגוואית. ב-24 במרץ 2013 אלאניס ערך את הופעת הבכורה שלו בקבוצה בהפסד 4-2 לליברפול.

ביולי  אלאניס הושאל למונרקס מורליה מליגת העל המקסיקנית. בהמשך, אלאניס הושאל גם לארחנטינוס ג'וניורס ושאפקואנסה.

ביולי  חתם בויז'ה אספניולה וכעבור שבוע הושאל לריאל אוביידו, התחנה הראשונה שלו באירופה. בינואר  הושאל לראסינג קלוב דה מונטווידאו.

ב-21 במרץ 2017 אלאניס חתם בגואיאקיל סיטי מליגת העל האקוודורית, ממנה הושאל לליברפול האורוגוואית.

ב-18 ביולי 2018 אלאניס חתם בהפועל רעננה מליגת העל עד סיום העונה, עם אופציה לשלוש עונות.

בינואר , חתם בדלפין.

ב-27 בינואר 2021, אלאניס חתם במאנטה.

## קישורים חיצוניים

## הערות שוליים

קטגוריה:קשרי כדורגל אורוגוואים
קטגוריה:חלוצי כדורגל אורוגוואים
קטגוריה:כדורגלנים אורוגוואים
קטגוריה:כדורגלני דפנסור ספורטינג
קטגוריה:כדורגלני מונרקס מורליה
קטגוריה:כדורגלני ריבר פלייט (אורוגוואי)
קטגוריה:כדורגלני ארחנטינוס ג'וניורס
קטגוריה:כדורגלני שאפקואנסה
קטגוריה:כדורגלני ריאל אוביידו
קטגוריה:כדורגלני ראסינג מונטווידאו
קטגוריה:כדורגלני ליברפול מונטווידאו
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים אורוגוואים במקסיקו
קטגוריה:ספורטאים אורוגוואים בארגנטינה
קטגוריה:ספורטאים זרים בברזיל
קטגוריה:ספורטאים אורוגוואים בספרד
קטגוריה:ספורטאים אורוגוואים באקוודור
קטגוריה:ספורטאים אורוגוואים בישראל
קטגוריה:ספורטאים זרים בבוליביה
קטגוריה:אורוגוואים שנולדו ב-1993
צחי לב

**צחי לב** (נולד ב-21 בינואר 1972) הוא שחקן תיאטרון וטלוויזיה ישראלי.

## ביוגרפיה
צחי לב נולד בטירת כרמל. בגיל ארבע החל להופיע באירועים יחד עם להקה מקומית. בשנת 1979, כשהיה בן שבע השתתף בפסטיבל שירי הילדים "פסטיזמר" יחד עם נירה רבינוביץ' בשיר "פאפא פופאי", שזכה במקום הראשון. בשנת 1979 הופיע בטלוויזיה החינוכית הישראלית בתוכנית "מה פתאום?". מגיל 12 עד גיל 16 היה חבר בלהקת הנוער של טירת כרמל "להקת הצברים".

בשנת 1990 התגייס לצה"ל ללהקת פיקוד דרום. לאחר שירותו הצבאי עבד בבית מלון באילת, כחלק מצוות הבידור.
בשנת 1998 התקבל למחזמר "ישראל חוגגת חמישים", בהשתתפות 50 זמרים, רקדנים ומוזיקאים מישראל, שהופיעו ב-11 ערים בגרמניה לכבוד שנת ה-50 למדינת ישראל.

לב המשיך ללמוד בסל"ה - הסטודיו לאמנויות התיאטרון מיסודו של יורם לוינשטיין, אותם סיים בהצטיינות.

הופיע בפרסומות בטלוויזיה, לגופים כגון "גולף אנד קו", "שטראוס גרופ", "נביעות", "מפעל הפיס" ועוד.

לב מגלם את "הדודה נזימה", דמות המבוססת על סבתו, במופע יחיד הנערך באירועים פרטיים.

בשנים 2015–2020 שיחק בסדרה הקומית "שנות ה-80" שיחק בתפקיד "סיני", חתנו של פרוספר, המרבה לקלל בעיראקית יהודית.

בתיאטרון פרינג' הפיק והשתתף בהצגות "החדר" ו"החגיגה" של הרולד פינטר, בהצגה "אדמונד" של דייוויד מאמט. במסגרת לימודיו בסל"ה, השתתף בהצגה "הם יורים גם בסוסים", על פי ספרו של הוראס מקוי.

לב הוא בעל חברת הפקות אירועים למגזר העסקי. הוא נשוי, ואב לשני בנים ובת.

## קישורים חיצוניים

* צחי לב, באתר "קוטלר כרמון - ייצוג וניהול אמנים ויוצרים"

## הערות שוליים

קטגוריה:בדרנים ישראלים
קטגוריה:חברי להקת פיקוד הדרום
קטגוריה:טירת כרמל: אישים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1972
יחסי בלגיה–פקיסטן

**יחסי בלגיה–פקיסטן** הם היחסים הדיפלומטיים הרשמיים שבין **[[בלגיה|ממלכת בלגיה]]** לבין **[[פקיסטן|הרפובליקה האסלאמית של פקיסטן]]**.

## יחסים כלכליים
בלגיה היא המייבאת השישית בגודלה באירופה של טובין פקיסטני, והסחר הבילטרלי בין שתי המדינות עובר בדרך כלל את הסכום 600 מיליון דולר אמריקאי. במהלך השיטפונות בפקיסטן ב-2010 שלחה בלגיה לפקיסטן עזרה ומשלחת הצלה בשווי 4.6 מיליון אירו.

## פקיסטנים בבלגיה
בלגיה היא ביתם של 19,247 תושבים ילידי פקיסטן לפי מפקד האוכלוסין של שנת 2012. בשנת 2007 היו זכאים לאזרחות בלגית 666 פקיסטנים, יותר מכל מדינה דרום אסייתית אחרת.

## ביקורים בילטרליים
בלגיה היא מדינה חשובה לפקיסטן במסגרת האסטרטגיה שלה ליחסים דיפלומטיים באירופה כאשר העיר בריסל, בירתה, היא מושב האיחוד האירופי וברית נאט"ו, ארגונים המנהלים ברית קרובה וחשובה לפקיסטן במסגרת מדיניות החוץ שלה. פקיסטן לחצה על ממשלת בלגיה על מנת להשיג את תמיכתה בהסכם הסחר החופשי עם האיחוד האירופי, בהתחשב בכך שהיא מרכז הפוליטיקה האירופית.

נשיא פקיסטן, פרבז מושארף, ביקר בבלגיה במהלך טיולו באירופה בינואר 2008, טיול שכלל ארבע מדינות: בלגיה, צרפת, הממלכה המאוחדת ושוודיה. במהלך שהותו בבריסל פגש הנשיא את ראש ממשלת בלגיה ואלו שוחחו שיחות משמעותיות בנוגע להמשך יחסי הביטחון והסחר של שתי המדינות.

## ייצוג
* בלגיה מיוצגת בפקיסטן בדרג השגרירות באמצעות שגרירות רשמית שהיא מחזיקה באסלאמבאד, בירת המדינה. בלגיה מיוצגת בפקיסטן גם בדרג הקונסולרי באמצעות שתי קונסוליות שהיא מחזיקה בערים: קראצ'י, ולאהור.
* פקיסטן מיוצגת בבלגיה בדרג השגרירות באמצעות שגרירות רשמית שהיא מחזיקה בבריסל, בירת המדינה. פקיסטן מיוצגת בבלגיה גם בדרג הקונסולרי באמצעות קונסוליה רשמית שהיא מחזיקה בעיר גנט.

## הערות שוליים

קטגוריה:ערכים ללא קטגוריות פיזיות - יחסי חוץ
רישוד סובירוב

**רישוד רשידוביץ' סובירוב** (באוזבקית: **Rishod Rashidovich Sobirov**; נולד ב-11 בספטמבר 1986) הוא ג'ודוקא אוזבקי, זוכה שלוש מדליות ארד אולימפיות ופעמיים אלוף העולם.

## קריירה
המדליה הראשונה בה זכה בקריירה המקצועית הייתה באליפות אסיה בשנת 2007 שנערכה בכווית סיטי, אז זכה במדליית הכסף.

בשנת 2008 הוא השתתף באולימפיאדת בייג'ינג וזכה במדליית הארד. סובירוב הגיע עד לשלב רבע הגמר בו הפסיד לצ'ה מין-הו הדרום-קוריאני ונשר לקרבות בית הניחומים. הוא הצליח להגיע לקרב על מדליית הארד וניצח את דימיטרי דראז'ן הצרפתי. שנה לאחר מכן הוא זכה במדליית ארד באליפות אסיה.

באליפות העולם בשנת 2010 שנערכה בטוקיו, סובירוב זכה במדליית הזהב לאחר שניצח בחצי הגמר את בסלאן מודראנוב הרוסי ובגמר את גאורגי זנטראיה האוקראיני לאחר ריתוק מוצלח שהעניק לו איפון. באותה השנה הוא השתתף במשחקי אסיה שנערכו בגואנגג'ואו וזכה במדליית הזהב לאחר ניצחון בגמר על הירואקי היראוקה היפני.

באליפות העולם בשנת 2011 שנערכה בפריז, סובירוב שוב זכה בתואר. בשמינית הגמר הוא ניצח את פליפה קיטדאי הברזילאי, ברבע הגמר הוא ניצח את איגר מושקייב האזרי ובחצי הגמר ניצח את קים וון-ג'ין הקוריאני כאשר קיבל ניקוד ווזארי שניות בודדות לסיום הקרב. בגמר ניצח את הירואקי היראוקה היפני כאשר ביצע תרגיל שהעניק לו ווזארי כעשר שניות לסיום הקרב. באותה השנה הוא גם זכה בגראנד סלאם פריז, גראנד סלאם מוסקבה ובטורניר המאסטרס היוקרתי.

באולימפיאדת לונדון 2012, סובירוב שוב זכה במדליית הארד. ברבע הגמר הוא ניצח את פליפה קיטדאי הברזילאי, בחצי הגמר הפסיד לארסן גלסטיאן הרוסי ונשר לקרב על הארד בו ניצח את סופיאן מילו הצרפתי.

באליפות העולם בשנת 2015 שנערכה באסטנה, סובירוב התחרה בקטגוריית המשקל עד 66 ק"ג וזכה במדליית הארד. בשמינית הגמר הוא ניצח את אלוף העולם המכהן מסאשי אבינומה היפני בתוך דקה וחצי, אך ברבע הגמר הפסיד לאן באול הדרום-קוריאני ונשר לקרבות בית הניחומים. סובירוב ניצח את אליו ורדה האיטלקי ועלה לקרב על מדליית הארד בו גבר על ילדוס זומאקנוב הקזחי.

באולימפיאדת ריו דה ז'ניירו בשנת 2016, סובירוב זכה במדליית הארד בפעם השלישית ברציפות, הפעם בקטגוריית המשקל עד 66 ק"ג. סובירוב הגיע עד רבע הגמר אחרי ניצחון על ג'יימי מאטה והפסיד לאן באול הדרום-קוריאני, אך לאחר שניצח את וונדר מתיאו מהרפובליקה הדומיניקנית בקרבות בית הניחומים, הוא הגיע לקרב על מדליית הארד שם ניצח באיפון את אדריאן גומבוץ הסלובני כאשר הצליח להכניע אותו עם תרגיל חניקה.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ספורטאים אוזבקים
קטגוריה:אלופי עולם בג'ודו
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1986
יחסי קנדה–קניה

**יחסי קנדה–קניה** הם יחסי החוץ שבין **[[קנדה]]** לבין **[[קניה|רפובליקת קניה]]**. שתי המדינות כוננו יחסים דיפלומטיים בשנת 1963, בעקבות הכרזת עצמאותה של קניה. קנדה מחזיקה נציבות עליונה בניירובי. קניה מחזיקה נציבות עליונה באוטווה. שתי המדינות חברות מלאות בחבר העמים הבריטי.

קנדה וקניה נהנות מיחסים לבביים המבוססים על אינטרסים משותפים, שיתופי פעולה ודיאלוג פוליטי שמתמקד בעיקר בהפחתת העוני, הצמיחה כלכלית, העצמת נשים ונערות, תמיכה בפליטים, ביטחון ויציבות ביטחונית כללית. קניה מארחת את מרכז ההדרכה הבינלאומי לתמיכה (IPCTC) בניירובי מאז שנת 2009, אשר נהנה מהתמיכה הקנדית. בנוסף, קניה הייתה חברה בתוכנית ההכשרה הצבאית של קנדה מאז 1970, יחד עם מאות קצינים קנים שהוכשרו עד כה.

## היסטוריה
בשנת 1989, קנדים סומלים פרצו במחאה לצד הנציבות העליונה של קניה באוטווה על חקיקת חוק חדש המחייב רישום של כל הסומלים האתניים בקניה. נשיא קניה, דניאל אראפ מוי, האשים את ממשלת קנדה באישור המחאה ודרש התנצלות על כך. מחאות נוספות פרצו מחוץ לנציבות העליונה וכן בערים נוספות. לאחר שבועיים, מוי גירש את הנציב העליון בקנדה.

בשנת 2008, ממשלת קנדה התחייבה לספק לקניה סיוע בשווי מיליון דולר, לאחר הבחירות לנשיאות בקניה שבהם זכה מוואי קיבאקי. בשנים 2016–2017, קנדה העניקה סיוע בשווי 74 מיליון דולר אמריקאי לקניה. הסיוע הקנדי מתמקד בעיקר ביצירת הזדמנויות כלכליות לאוכלוסיות עניות ופגיעות, שיפור הנגישות לטיפולים רפואיים לאמהות ולילדים, מתן סביבת למידה לילדים ונערים (בעיקר בנות) וכן פיתוח הממשל בקניה.

## יחסים כלכליים

## קישורים חיצוניים
* יחסי המדינות, באתר הנציבות העליונה הקנדית בניירובי

## הערות שוליים

קטגוריה:ערכים ללא קטגוריות פיזיות - יחסי חוץ
OverDrive (חברה)

**OverDrive** (בשמה המלא: ****) היא חברה אמריקאית להפצת תוכן דיגיטלי: ספרים אלקטרוניים, ספרים קוליים, מוזיקה וכותרי וידאו.

החברה מספקת אבטחת תוכן, ניהול זכויות יוצרים דיגיטליות ושירותי גישה והורדה עבור חברות הוצאה לאור, ספריות ציבוריות, בתי ספר וכדומה. החברה נוסדה ב-1986 ומטה החברה שוכן לאורך כל שנות פעילותה בקליבלנד, אוהיו. שירותי החברה זמינים ברחבי העולם כולו.

קטלוג החברה מכיל למעלה מ-2,000,000 כותרים מלמעלה מ-5,000 מו"לים.

בשנת 2015 היא נרכשה על ידי Rakuten.

## קישורים חיצוניים
* 

* אתר הספריות הציבוריות בישראל המבוסס על OverDrive (כולל הדרכה בעברית)

קטגוריה:רשתות שיווק אמריקאיות
קטגוריה:חברות תוכנה אמריקאיות
קטגוריה:חברות תקשורת המונים בארצות הברית
העיר החופשית דנציג (הנפוליאונית)

**העיר החופשית דנציג** (בצרפתית: **Ville Libre de Dantzig**; בגרמנית:** Freie Stadt Danzig**; בפולנית:** Wolne Miasto Gdańsk**) או **רפובליקת דנציג** (בצרפתית: **République de Dantzig**; בגרמנית: **Republik Danzig**) הוא השם שניתן לממשל בעיר גדנסק (בגרמנית, דנציג) בתקופת נפוליאון.

## היסטוריה
העיר החופשית דנציג הייתה עיר-מדינה עצמאית למחצה שייסד הקיסר הצרפתי נפוליאון במהלך המלחמות הנפוליאוניות. בין 9 בספטמבר 1807 ועד ל-22 בינואר 1813 נהנתה העיר משלטון אוטונומי, שהשתרע על העיר דנציג עצמה, שפך הנהר ויסלה וחצי האי הל. 

לאחר קונגרס וינה בשנת 1815, סופח שטח זה לפרוסיה, והפך לבירת המחוז מערב פרוסיה. האוטונומיה ממנה נהנו תושבי העיר אבדה.

## לאחר מכן
עם תום מלחמת העולם הראשונה, זכתה פולין שוב בעצמאות, אולם חבר הלאומים החליט על הקמת העיר החופשית דנציג מחדש. בשנת 1939 דרשה גרמניה הנאצית את סיפוחה של דנציג לרייך השלישי, ומשסירבה פולין, פלשו הגרמנים לפולין, ובכך פרצה מלחמת העולם השנייה.

## ראו גם
* העיר החופשית דנציג

## קישורים חיצוניים

דנציג
דנציג
דנציג
דנציג
דנציג
דנציג
אגם סימקו

**אגם סימקו** (באנגלית: **lake Simcoe**) הוא אגם בדרום אונטריו, קנדה. סימקו הוא האגם הרביעי בגודלו שממוקם במלואו במחוז, אחרי אגם סול (Lac Sul), אגם ניפיגון (lake Nipigon), ואגם ניפיסינג (lake Nipissing). והוא חלק ממערכת הימות הגדולות.

במאה ה-17 האגם נקרא בשם **אגם אונטירונק** (Ouentironk) שמשמעותו מים יפים, ולאחר מכן נקרא בשם **אגם טורונטו** עד שנקרא בשם אגם סימקו על שם קפטן ג'ון סימקו מחיל הים המלכותי, על ידי בנו ג'ון גרייבס סימקו שהיה סגן המושל העליון הראשון של קנדה.

האגם נמצא במחוז סימקו (Simcoe County) וגובל באזור דורהאם (Durham Region) ואזור יורק (York Region). בצידו המערבי של האגם בקצה מפרץ קמפנפלט (Kempenfelt Bay) ממוקמת העיר בארי (Barrie), ובצדו הצפוני בנקודת החיבור שלו עם אגם קושיצ'ינג (Lake Couchiching) שוכנת העיר אוריליה (Orillia). לאורך כל חופו הדרומי נפרשת העיירה ג'ורג'ינה הכוללת בתוכה מספר עיירות קטנות יותר, ולאורך חופו המערבי נפרשת העיירה איניספיל (Innisfil) שגם היא מורכבת מעיירות רבות קטנות יותר.

אגן הניקוז של האגם הכולל את האזור הצפוני של טורונטו רבתי ומכיל אוכלוסייה של כחצי מיליון נפש.

## קישורים חיצוניים

* אתר הרשות לשימור אזור אגם סימקו
* אתר הקרן לשמירה על אגם סימקו
* 

קטגוריה:אונטריו: ימות ואגמים
צי האוויר הראשון (לופטוואפה)

**צי האוויר הראשון** (בגרמנית: **Luftflotte 1**) היה אחת היחידות שלחמו במסגרת הלופטוואפה במלחמת העולם השנייה.

## היסטוריה
צי האוויר הוקם ב-1 בפברואר 1939, ולמפקדו מונה אלברט קסלרינג. צי האוויר לחם במהלך המערכה בפולין, יחד עם כוחות קבוצת ארמיות צפון, ולאחר מכן נשאר בפולין ובגרמניה המרכזית. במהלך מבצע ברברוסה העניקו כוחות צי האוויר סיוע לכוחות קבוצת ארמיות צפון, ולאחר מכן פעלו כוחות צי האוויר בגזרה הצפונית באסטוניה, לטביה וליטא. ב-16 באפריל 1945 שונה שמו של צי האוויר ל**פיקוד הלופטוואפה קורלנד**.

## מפקדים
* אלברט קסלרינג (1 בפברואר 1939 – 11 בינואר 1940)
* הנס-יירגן שטומפף (12 בינואר 1940 – 10 במאי 1940)
* וילהלם וימר (11 במאי 1940 – 19 באוגוסט 1940)
* אלפרד קלר 20 באוגוסט 1940 – 12 ביוני 1943)
* גינטר קורטן (12 ביוני 1943 – 23 באוגוסט 1943)
* קורט פלוגבייל (24 באוגוסט 1943 – 16 באפריל 1945)

## סדר הכוחות
### המערכה בפולין
במהלך המערכה בפולין כלל צי האוויר את היחידות הבאות:
* דיוויזיית האוויר ה-1
* פיקוד הלופטוואפה פרוסיה המזרחית
* דיוויזיית ההדרכה של הלופטוואפה
* פיקוד הלופטגאו I
* פיקוד הלופטגאו III
* פיקוד הלופטגאו IV

### המערכה על צרפת
מהלך המערכה על צרפת כלל צי האוויר את היחידות הבאות:
* פיקוד הלופטגאו I
* פיקוד הלופטגאו II
* פיקוד הלופטגאו III
* פיקוד הלופטגאו IV

### מבצע ברברוסה
מהלך מבצע ברברוסה כלל צי האוויר את היחידות הבאות:
* קורפוס האוויר ה-1
* הפיקוד האווירי הים הבלטי
* פיקוד הלופטגאו IV

## קישורים חיצוניים
* צי האוויר הראשון באתר lexikon-der-wehrmacht 
* צי האוויר הראשון באתר Luftwaffe, 1933-45 

קטגוריה:יחידות הלופטוואפה
לוטוס 32

**לוטוס 32** (באנגלית: **Lotus 32**) היא מכונית מרוץ משנת 1964 מקטגורית "פורמולה 2", בעלת מושב יחיד, שהורצה על ידי קבוצת לוטוס ("Team Lotus" ) מתוצרת יצרנית מכוניות המרוץ והספורט לוטוס מכוניות הבריטית.

בראש פרויקט דגם "לוטוס 32" עמד נהג המרוצים והמהנדס קולין צ'פמן .

בסך הכול יוצרו 34 יחידות.

## דגמים
* "Lotus 32"
* "Lotus 32B" - נבנתה 1 יחידה בשנת 1965,

## "לוטוס 32"
* מושב יחיד
* גוף הדגם: עשוי מפיברגלס
* שלדת הדגם (שאסי): בנוי מאלומיניום מונוקוק
* מאייד כפול מסוג 40DCM2 Weber
* מתלים - מתלים מסוג "לוטוס" עם יחידות המצוידות בבולמי זעזועים ומעיינות מותקנים בתוך החזית ובצד החיצוני על הציר האחורי
* בלמים - מסוג "Girling" הותקנו במבנה החיצוני של הגלגלים

## גלריה

קובץ:Lotus 32 low quality picture.jpg | "לוטוס 32"
קובץ:Lotus 32 at Silverstone Classic 2011.jpg | "לוטוס 32"
קובץ:Lotus 32 gearbox detail.jpg | תמסורת "לוטוס 32"


## קישורים חיצוניים

* 
* "לוטוס 32" - תמונות

## הערות שוליים

קטגוריה:מכוניות מרוץ
קטגוריה:דגמי מכוניות שהושקו ב-1964
32
קטגוריה:מכוניות בריטיות
קטגוריה:מכוניות עשויות פיברגלס
איירבוס A330neo

**איירבוס A330neo** הוא מטוס נוסעים רחב-גוף שמיוצר על ידי חברת איירבוס.

המטוס הוא הגרסה המתקדמת של איירבוס A330. השינויים במטוס מה-A330 המקורי הם מנועים חדשים וחסכוניים יותר בדלק וכנפונים חדשים שגם הם מסייעים בהפחתת צריכת הדלק.

המטוס מורכב משני דגמים: **האיירבוס A330-800** הוא המחליף של האיירבוס A330-200.

**האיירבוס A330-900** שהוא המחליף של האיירבוס A330-300, טיסתו הראשונה נערכה ב-19 באוקטובר 2017, ולקוח ההשקה היא טאפ אייר פורטוגל שקיבלה את המטוס ב-26 בנובמבר 2018.

## פיתוח
בסלון האווירי בפארנבורו בשנת 2014 הציגה איירבוס את המטוס, כשלדבריה טווח המטוס יגדל ב-400 מייל ועלויות התחזוקה שלו יפחתו. כמו כן, יהיה בו שינוי אווירונאוטיקה בזכות הכנפונים שלו ששונים מה-A330.

יוצרו שני דגמים: **A330-800**, ו-**A330-900.**ממוזער|פנים המטוס של טאפ אייר פורטוגל|טקסט=

ממוזער|הצוות של הטיסה הראשונה.|טקסט=

ממוזער|הכנפונים של המטוס (בהשראת ה-A350ׂ)|טקסט=
ב-26 בספטמבר 2018 קיבל המטוס אישור מהסוכנות האירופית לבטיחות תעופה.

באוקטובר 2018 הוצג דגם ה-800 הראשון, וטיסת הבכורה התקיימה ב-6 בנובמבר 2018, והוא מיועד להימסר לכווית איירווייז בחצי הראשון של 2020.

## הזמנות
נכון ליולי 2018 הוזמנו 224 דגמים מהמטוס על ידי 15 חברות תעופה שונות.

### בשירות בחברות ישראליות
ארקיע הזמינה 2 מטוסים מדגם זה, המטוס הראשון התקבל ב-23 בינואר 2025.

## מפרטים

## ראו גם
* איירבוס A330

## קישורים חיצוניים

* 

## הערות שוליים

A330neo
קטגוריה:מטוסי נוסעים
Maybe Tomorrow

**Maybe Tomorrow** הוא אלבום האולפן החמישי של "חמישיית הג'קסונים" שיצא בחברת מוטאון. הצלחת הבלדה "I'll Be There" מתוך האלבום "Third Album" השפיעה על הפקת האלבום והובילה לכך שמרבית שירי אלבום הנוכחי היו בלדות. שני שירים מתוך האלבום יצאו כסינגלים: "Never Can Say Goodbye", שהקדים את יציאת האלבום ושיר הנושא "Maybe Tomorrow".

האלבום לא הצליח לשחזר את ההצלחה הכלכלית של ארבעת האלבומים הראשונים של הלהקה ונמכר ב-3.5 מיליון עותקים.

## הוצאה מחודשת
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Maybe Tomorrow" יצא על תקליטור יחד עם האלבום "ABC" בו נכללו שני שירים כבונוס: "Sugar Daddy", שיר שנוסף לאלבום האוסף של הלהקה שיצא בשנת 1971 והשיר "I'm So Happy" שיצא כבי סייד שלא אותו השיר.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
סליחה על השאלה

**סליחה על השאלה** היא תוכנית מציאות ישראלית המבוססת על הפורמט האוסטרלי "You Can't Ask That". במסגרת התוכנית, משתתפים המשתייכים לקבוצות שונות ב עונים על שאלות שנשלחו מהציבור. התוכנית שודרה החל מ-17 ביולי 2018 והסתיימה ב-29 באוקטובר 2024 בכאן 11.

## מבנה התוכנית
כל פרק מתמקד בקבוצת מיעוט מסוימת בחברה הישראלית או בקבוצה הנחשבת למעוררת עניין. המשתתפים מביטים למצלמה ועונים על שאלות שנשלחו מהציבור וכתובות על פתקים. התוכנית נועדה להציע מבט על חייהן של קהילות שבשולי החברה, ולנפץ סטריאוטיפים תוך מענה על שאלות שאנשים מפחדים לשאול משום שאינן תקינות פוליטית.

## סקירת התוכנית

## פרקים
### עונה 1 (2018)

### עונה 2 (2019)

### עונה 3 (2021–2022)

### עונה 4 (2023–2024)

## משתתפים

}
|
|-
!14
|
* אליס סיטאר
* עומרי תם
* לב ארי פלג
* דריה פלג
* נועם דוידוביץ'
* מאשה הלוי
* אורן ער
|
* אורית ביאליק
* פאינה שולמן
* חאלד מחאמיד
* הלל קניגסברג
* ריקי כהן בנלולו
* אביגייל ביטון
* פרופ' אורי אדלמן
* אלה גנץ
|
|
|-
!15
|
* שי חנון
* מוטי גריימן
* ג'יזל שאיין
* סעיד סרי
* רמי חוקימה
* פליקס חלפון
* איתי הירש
|
* דקל טרי
* פרופ' אהרן פרידמן
* אירינה גרסימוב
* אלה גולן
* אילנית פורת
* שרונה בן משה
* גיורא קנת
|
|
|}

## יצירות נגזרות
### ההסכת "סליחה על עוד שאלה"

**סליחה על עוד שאלה** הוא הסכת ישראלי בהגשת אהוד עזריאל מאיר ובהפקת כאן הסכתים. בצמוד לשידור של פרק בתוכנית, משוחרר ראיון אודיו אישי עם אחד ממשתתפי הפרק בו הוא מספר בהרחבה על סיפורו האישי. ההסכת ליווה את התוכנית במהלך העונה השנייה והשלישית.

#### פרקים

### תוכניות בת
* "**[[סליחה על השאלה בערבית]]**" (2019-רץ) – גרסה בשפה הערבית של התוכנית העוסקת בקבוצות הקיימות ב. העונה הראשונה עלתה לשידור ב-24 בספטמבר 2019 במכאן 33. העונה השנייה שודרה בשנת 2020. העונה השלישית עלתה לשידור ב-13 באוקטובר 2024.
* "**[[סליחה על השאלה ילדים]]**" (2020 - רץ) – ב-24 בנובמבר 2019 הוכרזה הפקתה של תוכנית בת המבוססת על תוכנית המקור ותהיה בהשתתפותם של ילדים. התוכנית משודרת החל מ-2 באפריל 2020 בכאן חינוכית.

## פרסים ומועמדויות

## בתרבות הפופולרית
התוכנית זכתה לפופולריות רבה, בעיקר באתר ואפליקציית יוטיוב, שם שודרו שידורי הבכורה. הפרק הנצפה ביותר היה "בני נוער", עם כמיליון צפיות. בעקבות ההצלחה, נוצרו פרודיות רבות על התוכנית, ומלבד הפרודיות, במסגרת קמפיין הבחירות של "כחול לבן" לבחירות 2020, הופק גם סרטון בסגנון התוכנית. לאור זאת, התאגיד פנה בדרישה להסיר את הסרטון.

## קישורים חיצוניים
* 
* 
* 
* 
* 
* 
* 
* 
* 17px הפודקאסט סליחה על עוד שאלה, באתר כאן - תאגיד השידור הישראלי

;ביקורות
* 
* 
* 
* 
* 
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט אוסטרלי
קטגוריה:זוכי פרס האקדמיה לטלוויזיה: תוכניות וסדרות
קטגוריה:סטריאוטיפים ודעות קדומות בתרבות ובאמנות
פורד טורינו טלאדגה

**פורד טורינו טלאדגה** (באנגלית: **Ford Torino Talladega**) היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ) בתצורת 2 דלתות קופה, מתוצרת יצרנית הרכב **[[פורד]]** אשר יוצר בארצות הברית בין השנים 1965–1969.

סך הכול יוצרו 754 יחידות.

## דגמים
* "Ford Torino Talladega"
* "Ford Torino Talladega Ram-Air"

## נתונים
* 2 דלתות בתצורת "Fastback" 
* מנוע 7.0 ליטר, מנוע הנעה אחורית
* תאוצה בין 0-100 קמ"ש היא 7.2 שניות (דגם Ford Torino Talladega ") 
* תאוצה בין 0-100 קמ"ש היא 7.0 שניות (דגם "Ford Torino Talladega Ram-Air") 
* שם הדגם "טלאדגה" ניתן על שם מסלול מרוצי המכוניות המהיר שנפתח בשנת 1965 "Talladega Superspeedway" 
* בין השנים 1969–1970 ניצחו דגמי "פורד טורינו טלאדגה" ב-29 מרוצי מכוניות
* דגמי "פורד טורינו טלאדגה" מבוקשים מאוד על ידי אספני רכב

## תמונות

קובץ:Ford Talladega.jpg |"פורד טורינו טלאדגה" 
קובץ:Benny Parsons' 1969 Ford Talladega Race Car.jpg |"פורד טורינו טלאדגה" 
קובץ:1969 Ford Torino Talladega coupe (6713335767).jpg |"פורד טורינו טלאדגה" 
קובץ:Bunkie Knudsen Talladega.jpg |"פורד טורינו טלאדגה" 
קובץ:1969 Ford Torino Talladega coupe (6713332347).jpg |"פורד טורינו טלאדגה" 
קובץ:Talladega trio.jpg |"פורד טורינו טלאדגה"  - 3 רכבים


קובץ:TalladegaSuperspeedway2.jpg | מסלול מרוצי המכוניות "TalladegaSuperspeedway" (אורך המסלול: 4.281 ק"מ) בעיר "Lincoln, Alabama" , מדינת אלבמה - על שם המסלול קרוי דגם ה -"פורד טורינו טלאדגה" 


## ראו גם
* פורד
* פורד פיירליין ת'ונדרבולט
* פורד מוסטנג
* מרקורי ציקלון

## לקריאה נוספת
*  "פורד טורינו טלאדגה" - תמונות

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1965
קטגוריה:מכוניות קופה
קטגוריה:מכוניות ספורט
קטגוריה:מכוניות שרירים
טורינו טלאדגה
קטגוריה:מכוניות אמריקאיות
משה ויגדור

**משה ויגדור** (נולד ב-1947 בירושלים) שימש מנכ"ל האוניברסיטה העברית בירושלים, מנכ"ל הסוכנות היהודית ומנכ"ל המועצה להשכלה גבוהה. מאז 2012 משמש מנכ"ל קרן מנדל ישראל.

## ביוגרפיה
### ילדותו ובגרותו

משה ויגדור נולד בירושלים בשנת 1947 והשתחרר משירות סדיר בדרגת סגן בשנת 1968. במילואים קודם לדרגת סגן-אלוף בחיל האוויר.

### לימודים גבוהים ומסלול מקצועי

בשנת 1974 סיים לימודי מוסמך למדעים בהנדסת תעשייה וניהול באוניברסיטת בן-גוריון והחל לעבוד בחברת יישום, החברה לפיתוח המחקר של האוניברסיטה העברית בירושלים. בשנת 1983 מונה למנהלה הכללי ושימש בתפקיד זה עד 1992.

ב-1992 מונה למנכ"ל האוניברסיטה העברית. שימש בתפקיד זה עד שנת 2004 תחת נשיאותם של פרופ' יורם בן פורת, פרופ' חנוך גוטפרוינד ופרופ' מנחם מגידור. בשנות כהונתו כמנכ"ל היה אחראי על הגידול בהכנסות האוניברסיטה מפטנטים ממיליון דולר בשנה ל-44 מיליון דולר, הפך את האוניברסיטה ל"אוניברסיטה יזמית" ואיזן את תקציבה.

בין השנים 2005 ו-2010 שימש ויגדור מנכ"ל הסוכנות היהודית לארץ ישראל.

ב-2010 גויס על ידי יו"ר המועצה להשכלה גבוהה ושר החינוך דאז גדעון סער ויו"ר ות"ת דאז (פרופ' מנואל טרכטנברג) לשמש מנכ"ל המועצה להשכלה גבוהה בישראל (מל"ג) והוועדה לתכנון ולתקצוב (ות"ת).

מסוף 2012 משמש משה ויגדור מנכ"ל קרן מנדל ישראל.

משה ויגדור הוא חבר המועצה להשכלה גבוהה מ-2017.

חבר מועצת יד ושם החל משנת 2022.

נציג ציבור ברשות האסדרה החל משנת 2022.

חבר בוועדה למינויים בכירים בחברות ממשלתיות ובתאגידים הציבוריים בראשות השופטת שולמית דותן החל משנת 2022 (היה חבר בוועדה זו בראשות עו"ד טנה שפניץ במשך 6 שנים החל משנת 2005).

יו"ר הקרן לחינוך יהודי בתפוצות ע"ש ל"א פינקוס החל משנת 2021.

בוגר מצטיין של אוניברסיטת בן-גוריון בנגב" עבור מפעל חיים 2019.

עמית כבוד של מכללת עזריאלי להנדסה ירושלים 2013.

יועץ מיוחד לאונסקו (UNESCO — IIEP) בתחום העברת ידע מהאקדמיה לתעשייה (1996–2005).

בינואר 2023 נבחר לאחד מ-12 יקירי העיר ירושלים על תרומתו לקידום ירושלים במוסדות שניהל, ועל התנדבותו כחבר במועצות מנהלים והנהלות של מוסדות וארגונים בירושלים התורמים תרומה ישירה לפיתוח העיר.

במרוצת השנים שימש בהתנדבות חבר במועצות מנהלים ובהנהלות של חברות וארגונים, בהם הנשיאות של ארגון הגג של התעשייה המתוחכמת בישראל, ועדת המחקר והפיתוח של המי"ל, חברת קריית תעשיות המדע בהר החוצבים, מוזיאון המדע בירושלים, חֶבר הנאמנים של בצלאל אקדמיה לאמנות ועיצוב ירושלים, דירקטוריון הספרייה הלאומית ועוד.

## חיים אישיים
משה ויגדור נשוי למגי לבית גוטליב, אב לשלושה, ומתגורר בירושלים.

## קישורים חיצוניים

* מאמרים מאת משה ויגדור באתר TheMarker
* יקיר ירושלים לשנת 2023 באתר עיריית ירושלים

## הערות שוליים

קטגוריה:מנכ"לי האוניברסיטה העברית
קטגוריה:מנכ"לי הסוכנות היהודית
קטגוריה:בוגרי אוניברסיטת בן-גוריון בנגב
קטגוריה:יקירי ירושלים
קטגוריה:ישראלים שנולדו ב-1947
ל'אנדידנו

**ל'אנדידנו** (בוולשית: **Llandudno**, ה-L התחילית נהגית כ-/ɬ/.) היא עיירת חוף ונופש בוויילס שבממלכה המאוחדת.

העיירה ממוקמת לחופי הים האירי ושמה נגזר מטידנו הקדוש, קדוש נוצרי שפעל באזור והקים כנסייה על פסגת אורם הגדול. ל'אנדידנו זכתה לכינוי "מלכת הנופש הוולשית", כאשר היא התפתחה כיעד תיירות פופולרי ועיירת הנופש הגדולה ביותר בוויילס במהלך המאה ה-19. נופשים בה גם אדמו"רים ורבנים.

## היסטוריה
מקורותיה של ל'אנדידנו בהתיישבות שהתפתחה בתקופת האבן והברזל במדרון המזרחי של חצי האי הסלעי אורם הגדול, יישוב במקום נזכר ברשומות לראשונה ב-1264. 

בין ילידי העיר המפורסמים נמנים השוער נוויל סאות'הול, המיסטיקנית דיון פורצ'ון והסנאטורית של יוטה מרתה יוז קנון.

## אתרים נבחרים

Town Hall Llandudno (geograph 4030180).jpg|בית עיריית ל'אנדידנו
The war memorial in Llandudno - geograph.org.uk - 2142400.jpg|אנדרטת המלחמה בטיילת
Former Washington Hotel, Llandudno.jpg|בניין מלון ושינגטון
Christ Church, Llandudno - geograph.org.uk - 1717358.jpg|כנסיית כרייסט
Llandudno Station - geograph.org.uk - 1718406.jpg|תחנת הרכבת ל'אנדידנו
Llandudno Pier (48204022991).jpg|המזח


## קישורים חיצוניים

* 
* 

## הערות שוליים

קטגוריה:ויילס: עיירות
קטגוריה:קונווי (מחוז)
ג'קס ג'ונס

**טימוצ'ין פביאן קוונג וואה אוזלואר** (באנגלית: **Timucin Fabian Kwong Wah Ozluer**; נולד ב-25 ביולי 1987 בלונדון, הממלכה המאוחדת) הידוע בשם **ג'קס ג'ונס** הוא מפיק מוזיקלי, פזמונאי ודיג'יי בריטי. הסגנון המוזיקלי של ג'קס ג'ונס מכיל בתוכו האוס ודיפ האוס.

ג'ונס התפרסם בזכות השיר "You Don't Know Me", שיצא בשיתוף עם הזמרת ריי, וזכה להצלחה בינלאומית כאשר נמכר בבריטניה בכ-2 מיליון עותקים, ואף הגיע בשיאו אל המקום ה-3 במצעד הסינגלים הבריטי. לאחר מכן הוציא ג'ונס את הלהיט "Instruction", אשר שיחזר את הצלחת קודמו, ויצא בשיתוף עם דמי לובאטו וסטפלון דון.

## ביוגרפיה
ג'קס ג'ונס נולד ב-25 ביולי 1987, לשני הורים אשר עסקו בהוראה. אביו הוא ממוצא טורקי, ואף ממוצא סיני. בילדותו הקשיב בעיקר למוזיקת היפ הופ, רית'ם אנד בלוז, וגוספל. אמו מן המוצא המלזי השמיעה לו בעיקר את המוזיקה של הזמרת האוסטרלית קיילי מינוג.

## קריירה
### 2013–2014: תחילת קריירה ופריצה
בשנת 2013, הוציא ג'קס ג'ונס את סינגל הבכורה שלו, "Go Deep".
בשנת 2014, השתתף ג'ונס בלהיט "I Got U", של דיוק דומונט. השיר זכה להצלחה רבה, ואף בשיאו כבש את פסגת מצעד הסינגלים הבריטי, ואת פסגת המצעד שבאירלנד. הקליפ של השיר זכה להצלחה רבה גם כן ביוטיוב, ונכון ל-19 ביולי 2018, מונה הצפיות שלו עומד על כ-253 מיליון צפיות.

### 2015–הווה: אלבום בכורה (Snacks (Supersize
בשנת 2015, יצא השיר "House Work", מייק דאן ומנק. השיר לא זכה להצלחה רבה, ובשיאו הגיע אל המקום ה-60 במצעד שבסקוטלנד. בשנת 2016, הוציא את הלהיט הבינלאומי שגרם לפריצתו, "You Don't Know Me", ביחד עם הזמרת ריי. השיר נכנס אל המקום ה-2 במצעד שבפלנדריה, ובמצעד של ולוניה. במצעד הסינגלים הבריטי, נכנס השיר אל המקום ה-3, ובכך הפך לשני המצליח ביותר של ג'ונס במצעד זה. קליפ המילים של השיר צבר למעלה מ-200 מיליון צפיות, והקליפ הרשמי צבר קרוב ל-70 מיליון צפיות.

שנה לאחר מכן, הוציא ג'קס ג'ונס את השיר "Instruction", בשיתוף עם הזמרת האמריקאית דמי לובאטו, והזמרת סטפלון דון. השיר זכה להצלחה נאה כאשר נכנס אל המקום ה-13 במצעד הסינגלים הבריטי. ביוטיוב צבר קליפ השיר למעלה מ-83 מיליון צפיות, וכמה חודשים לאחר צאתו זכה למעמד זהב בבריטניה. כמה שבועות לאחר מכן, הוציא את השיר "Breathe", ביחד עם הזמרת אינה רולדסן. קליפ השיר נצפה למעלה מ-100 מיליון פעמים, ובבריטניה הוענק לו תואר פלטינה. השיר הצליח לכבוש חמש פסגות מצעדים שונות, ביניהן במצעד שבקרואטיה, ומקסיקו.

בשנת 2018, הוציא את השיר "Ring Ring", ביחד עם הזמרת מייבל, והזמר ריץ' ת'ה קיד. השיר הגיע בשיאו אל המקום ה-27 במצעד שבאירלנד. באותה השנה זכה להשתתף בתוכנית "אפל מיוזיק: הבא".

שיר נוסף של אותה שנה Play יצאה כחלק של אלבום וכסינגל. הקליפ של השיר זכה ל-28 מיליון צפיות ברשת.

ב-24 במאי 2019, הוציא, יחד עם ג'ס גלין, את הסינגל "One Touch".

ב-10 בפברואר 2023, הוציא, יחד עם קאלום סקוט, את הסינגל "Whistle". ב-7 ביולי הוציא את הסינגל "Me and My Guitar" עם פיירבוי DML. ב-25 באוגוסט הוציא את הסינגל "Need You Now" עם D.O.D.

## דיסקוגרפיה
### אלבומי אולפן
* 2019: *(Snacks (Supersize*

### מיני אלבומים
* 2018: *Snacks*
* 2019: *Midnight Snacks (Part 1)*

## קישורים חיצוניים

* 

## הערות שוליים

קטגוריה:רמיקסרים
קטגוריה:מפיקים בריטים
קטגוריה:פזמונאים בריטים
קטגוריה:תקליטנים בריטים
קטגוריה:בריטים שנולדו ב-1987
גיבור בעננים

**גיבור בעננים** הוא סרט הרפתקאות, קומי ומוזיקלי לילדים בבימויו של אביעד קידר, אשר יצא לאקרנים ב-30 ביולי 2018. את הסרט הפיקו לייט סטרים ישראל - מיקי רבינוביץ, הילה הפקות וחברת סרטי יונייטד קינג.

## עלילה
בכפר טפליקוקו, שממוקם מעל העננים ואחראי על ייצור העננים והגשם בכל העולמות, מופרת השלווה. מלכת החול מגיעה ומציבה אולטימטום בפני הדורפינים (תושבי הכפר הכחלחלים) לפיו יש להם שלושה ימים לארוז את חפציהם ולהסתלק מן הכפר, אחרת תהפוך את כל יושביו לפסלי חול. מבוהלים ומפוחדים פונים הדורפינים אל הנביאה שלהם גאיה שמזכירה להם את סיפור העבר של הכפר, והנבואה המתנוססת בליבו - "כשסכנה גדולה מאיימת על הכפר, חפשו בן אנוש גיבור. בזריזות ידיו וקסמו יעמוד בפני הרשע, ומים היוצאים מהלב יסירו הקללה".
אל המשימה "מתנדבים" בעל כורחם דיבל הפחדן ודובל הטיפש שיוצאים למסע בעולם בני האדם במטרה לאתר את הגיבור המיוחל. לאחר כמה היתקלויות משעשעות מזהים השניים שלט הופעה של "יובל המבולבל" ובו סמלו של יובל - כוכב. אותו הסמל שמתנוסס בלב הנבואה בכפר על בליו, הגיבור שהציל את הכפר בעבר. מכך מסיקים השניים כי זהו הגיבור אותו נשלחו למצוא. בנחישותם הם מצליחים לגייס את "יובל המבולבל" למשימה מתוך אמונה שהוא הגיבור שיחזיר את השמחה והאושר אל הכפר.

## דמויות

## קישורים חיצוניים

* 
* 

קטגוריה:סרטי 2018
קטגוריה:סרטי ילדים ישראליים
קטגוריה:סרטי קומדיה ישראליים
קטגוריה:סרטי יונייטד קינג
קטגוריה:סרטים מוזיקליים ישראליים
קטגוריה:יובל המבולבל
קטגוריה:סרטים ישראליים משנת 2018